**MUUTOKSEN TOTEUTTAMINEN**

Muutos on toteutettu vasta sitten, kun se toimii käytännössä. Tähän liittyy paljon ajatustyötä, vuorovaikutusta ja tekemistä. Seuraaviin seikkoihin on syytä kiinnittää huomiota:

* Kirkasta tavoite ja keskity oleelliseen. Liian laajalla alueella toimiminen kuluttaa tärkeitä voimavaroja ja synnyttää sekavuutta.
* Keskustele paljon. Jatkuva vuoropuhelu muutoksesta ja sen taustalla olevista syistä ja päämäärästä on paras tapa saada aikaan sisäistämistä.
* Varmista että tieto-, ohjaus- ja koulutusjärjestelmät ovat kunnossa. Näiden tulee olla ajan tasalla ja tukea uutta toimintatapaa sekä ennakoimisessa että seurannassa.
* Panosta esimies-, avainhenkilö- ja henkilöstövalmennukseen. Muutos edellyttää ajatusten, asenteiden ja tapojen muutosta, joka tapahtuu nopeammin valmennuksen avulla. Ihmiset pitää saada mukaan. Motivaatio ja sitoutuminen ovat ratkaisevan tärkeitä.